“Няхай у свята радаснай Пасхальнай Ахвяры складаюць ёй верныя дары сваіх пакланенняў”. Касцёл у гэты дзень радуецца і ўсхваляе Бога, бо “Яго ласка навекі”. Тыя з нас, хто гэтай ноччу не спаў, а прымаў жывы ўдзел у Вігіліі Пасхальнай, добра ведаюць прычыну той невыказнай радасці.Яшчэ болей радуюцца тыя з нас, хто верна ўдзельнічаў у Святым Пасхальным Трыдууме. Праўда тое, што ў Вялікі Чацвер вечарам распачалася гэтая цудоўная літургія, якая не мае сабе роўных на працягу года.